UEC Tortosa » 1º cap de setmana del IV Curs d’Iniciació a l’Espeleologia 1º cap de setmana del IV Curs d’Iniciació a l’Espeleologia – UEC Tortosa\nBarrancs i Espeleo\nEscalada i Alpinisme\nTrail i Btt\n8a Caminada Popular IDECE\nMarxa del Port\nCursa de Tortosa\nCursa de Campredó\nTarda de Cinema i Fotografia\nRefugi UEC Caro\nRefugi Cova Cambra\nRefugi de les Clotes\nEspeleo i Barrancs\n1º cap de setmana del IV Curs d’Iniciació a l’Espeleologia\n23 març 2017 per Neus Domingo\nCategories: calendari 2016/2017, curs espeologia, espeologia, General\nAquest cap de setmana passat va començar el IV Curs d’Iniciació a l’Espeleologia. 8 Cursetistes disposats a endinsar-nos dins del món subterrani, a descobrir nous llocs que no estan a l’abast de tothom!\nTot comença el dissabte al matí al local de l’entitat en les classes teòriques: vocabulari nou, paraules molt tècniques, eines que fins aquell moment no les coneixíem. Tot ens resultava molt abstracte però tot tindria el seu sentit a l’endemà diumenge, a l’exterior de la Cova Cambra.\nDissabte la tarde vam quedar a l’església de la Raval de la Llet per anar tots junts a la Cova del Garrofer situada al Barranc de Sant Llàtzer. Allí, ens posem el mono, les genolleres, ens provem l’arnés, l’ajustem, casc, frontal i després de la foto de\nrigor, pugem uns metros fins trobar-nos a l’entrada de la cavitat. Nervis, incertesa pel que ens trobarem… una barreja d’emocions de fer algo nou! Ens dividim en dos grups i anem entrant. Un cop dins, ja ens van dir que passaríem per gateres estretes, i allí trobem l’anomenada “Gatera del TRIANGLE” i tant estreta que era!!! Un cop superada, Jordi instal·la l’Electron, que son unes escaletes de metall a l’antiga, seguim avançant i quedant bocabadats en la bellesa de les parets, una semblava que tota la paret fos bròquil!! Increïble!! Un cop finalitzada el primer contacte en les coves, anem a fer una més que merescuda cervesa!!\nA l’endemà en trobem a les 8h. a les Oficines del Parc Natural a Roquetes i ens posem en marxa, direcció al Port, concretament\na la Mola, abans fem una paradeta a Pous de la Neu a fer un caferet. Una vegada som a la Mola, ens dirigim cap a Cova Cambra on els monitors ens explicaran com utilitzar el dressler per baixari el croll juntament amb el puny i pedal per progressar. Els monitors ens munten un circuit per a practicar, la veritat és que es necessita molta força i “manya”… el croll a alguns ens fa suar!!! Però ens en sortim força bé!\nDesprés de dinar i agafar forces,ens dirigim cap a l’Avenc del Salany, ja preparats per a baixar en les cordes i en la pràctica del matí. Els nervis per fer-ho bé i l’emoció de fer-ho per primera vegada son increïbles i un cop baix, comencem passant per gateres i grimpant per anar de sala en sala on les parets i les formacions son impressionants!!!\nPer últim, donar les GRÀCIES als monitors per l’esforç, la dedicació, la paciència, l’entusiasme i les ganes que ens transmeten!!! Sou genials!!!!\nEsperem “en candeletes” el pròxim cap de setmana per a seguir en el curs!\nMés fotos a: https://www.dropbox.com/sh/acx12dwtwgschg6/AABaLJ9MfR6jNhFogU5mC1mva?dl=0\nconcurs fotografia natura\ncurs d'escalada 08\ncurs d'escalada 2007\ncurs d'escalada 2009\ncurs de barrancs\ncurs muntanyisme 2008\ncurs muntanyisme 2009\ncurs muntanyisme 2010\ncurs muntanyisme 2011\ncurs muntanyisme 2012\ncurs muntanyisme 2013\ncurs muntanyisme 2014\ncurs muntanyisme 2015\ncurs muntanyisme 2016\ncursa de muntanya\ndinar del soci\nexcurions en família\ngent de la UEC\nno raid 08\nno raid 12\nno raid 13\nno raid 14\nno raid 15\nno raid 16\nPico de Aspe\nPico de los Monges\nTrail Rasquera – Cardó\nFelix Amat en Barranc del Salt – Pujador de la Tossa – Canal de Manteca – Coll del Camp\nM Teresa Riocabo Vazquez en Disponible la llicència federativa 2020\nlaia en OBRIM EL ROCÒDROM!!\nGerard en OBRIM EL ROCÒDROM!!\nPili Perelló en Diumenge dia 14 de juny: SORTIDA REFUGI CARO UEC\nInsereix/Edita un enllaç\nIntroduïu l'URL de destinació\nText de l'enllaç\nObre l'enllaç en una pestanya nova\nO enllaça a un contingut existent\nNo s'ha especificat cap terme de cerca. Es mostren els articles més recents. Cerqueu o pugeu i baixeu amb les tecles de fletxa per seleccionar un element.


Vols barats de Fuerteventura a Venècia des de 231 € a Iberia\nVols barats de Fuerteventura a Venècia (VCE) de Fuerteventura a Venècia Fuerteventura-Venècia, Itàlia\nConsulta l’oferta de vols de Fuerteventura a Venècia i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Fuerteventura a Venècia.\nEls preus mostrats corresponen a cerques de vols a de Fuerteventura a Venècia fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Opinions sense homologar.: Cacapensadors i cacapensadores.\nPublicado por Bu en divendres, de març 21, 2008\nPoques vegades he llegit un comentari tan tendenciós, tan despotic i tan denigrador. Comparar Rahola amb Aznar ja es cosa de ximples. Pero l´analisi que fa de Rahola es d´una maldat que no te limits. Se li veu l´orella d´extrema esquerra. Quin fastic. Voste es el tipic membre de l´esquerra reaccionaria.\n"maldat que no té límits". Tot i que no hi estic d'acord puc acceptar esportivament qualsevol exabrupte com el de la "esquerra reaccionària", a condició de que m'expliqui vostè que de positiu li veu a la Rahola. Però "maldat sense límits"? D'on surt aquesta expressió de telepredicador foll? Vostè sap que és la "maldat sense límits"? Jo no ho se i em costa imaginar-me que és, m'agradaria que raonés el perquè l'anàlisi traspua aquest nivell de maldat.\nI a vostè anònim per la mateixa regla de tres tindríem que dir que se li veu la orella d'extrema dreta, oi?


Els finals de partit, assignatura pendent (55-65) - Diari de Sant Adrià\nEls finals de partit, assignatura pendent (55-65)\n30/09/2014 – La UBSA perd contra Lluïsos de Gràcia a Sant Adrià i confirma el seu mal inici de temporada, almenys pel que fa als resultats.\nAdaptar una plantilla rejovenida a la Copa Catalunya no és una tasca gens fàcil. En aquest intent d’agafar sensacions es troba immersa la UBSA, després de caure el passat cap de setmana a Sant Adrià contra Lluïsos de Gràcia (55-65).\nEls adrianencs van anar gran part del partit per davant, però els nervis finals van impedir lluitar per la victòria. La UBSA va saber gestionar la veterania i la duresa de Lluïsos, fent un gran treball defensiu fins al minut 37 de partit.\nL’equip de Mario Lousame va començar dominant el marcador (15-12), però un petit parcial gracienc va posar a Lluïsos per davant al final del primer quart. Al segon període, els adrianencs es van tornar a recuperar. L’encert no apareixia, però l’energia posada en pràctica pels locals permetia marxar al descans amb tres punts d’avantatge (33-30).\nLa UBSA va saber mantenir una renda mínima fins als darrers segons del tercer quart. Els locals guanyaven d’un, però una cistella fàcil de Lluïsos va capgirar la situació abans d’entrar a l’últim quart, tot i l’intent de posar en pràctica una última jugada per part de Mario Lousame per mitjà d’un temps mort.\nL’últim quart seria el del desencert més rellevant. El parcial va ser de 9 a 19 pels graciencs, fet que va permetre al conjunt visitant acabar guanyant amb la màxima diferència del partit (55-65).\nA la UBSA li va afectar molt perdre per faltes a Marcos Morales, principal referent ofensiu de l’equip durant l’últim parcial. Sense ell a pista, i veient que situacions fàcils de tir no entraven, la UBSA va perdre la calma i el partit es va acabar escapant.\nLluïsos, en canvi, va estar encertat en quasi cada atac. Per part adrianenca, Xavi Espiga va acabar amb un 22 de valoració, mentre que Adri Tort va anotar 14 punts.\nL’equip de Mario Lousame ha començat amb un 0/2 la temporada i la setmana vinent ha de visitar la pista d’un Castellbisbal que també està necessitat, tot i tenir una de les millors plantilles de Copa.\n“Estic tranquil perquè veig als jugadors molt implicats. Els entrenaments van molt bé. Cal tenir en compte que la plantilla és molt jove, i que costa adaptar-se a Copa”, afirmava el tècnic Mario Lousame.\n“Hem d’aprendre a tenir menys nervis en els minuts finals dels partits. De moment estem defensant bé, però patim a l’hora de ficar. Com veiem que tirs fàcils no entren ens posem nerviosos i perdem deixem escapar el partit”, afegia l’entrenador de la UBSA.\nArticle anteriorSant Adrià demana a Jordi Pujol que torni la medalla de la ciutat\nArticle següentUltimàtum de Sant Adrià a Ensenyament per pagar el deute de l’escola bressol


The Daily Avalanche: Aquests entranyables italians i les seves tradicions\nMarc M. 24 de novembre de 2014, a les 14:23\nD'una critica que suggereix als "fans de bava" deixar de seguir el blog, n'espero una mica més d'apassionament i una mica menys d'amagar sota una patina de "descregudisme" literari el que és simple mala bava i tranquilament es pot resumir en una frase: Fante em sembla una merda sobrevalorada perque el tractament dels personatges m'ofèn i no em fot cap gracia. Sabent-ho, continuarem seguint el blog només quan tracti de VD (de les quals els dos en som fans de bava i la resta del món sembla gairebé no escoltar).\nAllau 24 de novembre de 2014, a les 14:31\nAprofita, Marc, i trenca una llança a favor de Fante, a tu que t'agrada.\nMarc M. 24 de novembre de 2014, a les 15:13\nAviat ho faré.\nMarc M. 25 de novembre de 2014, a les 14:40\nMarc M. 25 de novembre de 2014, a les 14:45\nTrenco la llança per Fante:\nUnknown 24 de novembre de 2014, a les 21:47\nFa temps vaig intentar llegir Fante empesa per una pel·lícula de Clint eastwood. Potseer "Mystic River" que m'havia agradat molt per la solidesa del guió i les diverses interpretacions però...vaig descobrir que Fante és molt millor a la pantalla i ben dirigit que no pas en negre sobre blanc perquè la seva escriptura és molt pobra malgrat l'enginy dels arguments.\nAllau 24 de novembre de 2014, a les 21:58\nNo he vist cap pel·lícula que sigui adaptació de la seva obra. "Mystic River" partia de Dennis Leehane.\nmarta millaret 1 de desembre de 2014, a les 1:15\nFante és l'amic que té ressaca l'endemà que tu en tinguis.\nAllau 1 de desembre de 2014, a les 1:20\nPotser sí, Marta, però jo no ho he acabat de notar.


Graella de càlcul - Viquipèdia, l'enciclopèdia lliure\nGraella de càlcul\nLa graella de càlcul (en anglès grid computing) o computació per núvols és una tecnologia innovadora que permet utilitzar de forma coordinada tota mena de recursos (entre ells còmput, emmagatzematge i aplicacions específiques) que no estan subjectes a un control centralitzat. En aquest sentit és una nova forma de computació distribuïda, en la qual els recursos poden ser heterogenis (diferents arquitectures, supercomputadores, clústers...) i es troben connectats mitjançant xarxes d'àrea extensa (per exemple Internet). Desenvolupat en àmbits científics a principis de l'any 1990, la seva entrada al mercat comercial seguint la idea de l'anomenada Utility computing suposa una gran revolució.\nEl terme graella es refereix a una infraestructura que permet la integració i l'ús col·lectiu d'ordinadors d'alt rendiment, xarxes i bases de dades que són propietat i estan administrats per diferents institucions. Ja que la col·laboració entre institucions suposa un intercanvi de dades, o de temps de computació, el propòsit d'aquesa graella és facilitar la integració de recursos computacionals. Universitats, laboratoris d'investigació o empreses s'associen per a formar una graella per a això utilitzen algun tipus de programari que implementi aquest concepte.\n2 Què és?\n4.2 Propietats de la graella\nAmb el pas del temps, el desenvolupament del maquinari va dur a la millora i abaratiment d'aquest, donant pas a tecnologies que abans era impensable emprar, a causa de costos o el baix rendiment que oferien, com ho eren els clústers. Els clústers van sorgir com una nova alternativa molt recomanable en el camp de la computació, tant paral·lela com distribuïda. Consisteix a unir un conjunt de computadors personals o estacions mitjançant una xarxa (LAN, SAN, etc.). El seu principal avantatge és la millor relació de cost rendiment, no obstant això la gran demanda tant de computació com d'espai i gestió d'emmagatzematge requerits per un gran nombre d'aplicacions que gestionen grans quantitats de dades i han de fer-lo de forma eficient i senzilla, exigeix l'ús de noves tecnologies, com és el cas de la computació graella o grid computing.\nAnomenem graella al sistema de computació distribuït que permet compartir recursos no centrats geogràficament per a resoldre problemes de gran escala. Els recursos compartits poden ser ordinadors (PCs, estacions de treball, supercomputadores, PDA, portàtils, mòbils, etc.), programari, dades i informació, instruments especials (ràdio, telescopis, etc.) o persones/col·laboradors.\nLa graella de càlcul ofereix molts avantatges enfront d'altres tecnologies alternatives. La potència que oferixen multitud de computadors connectats en xarxa usant la graella és pràcticament il·limitada, a més del fet que ofereix una perfecta integració de sistemes i dispositius heterogenis, pel que les connexions entre diferents màquines no generaran cap problema. Es tracta d'una solució altament escalable, potent i flexible, ja que evitaran problemes de falta de recursos (colls d'ampolla) i mai queda obsoleta, a causa de la possibilitat de modificar el nombre i característiques dels seus components.\nAquests recursos es distribuïxen en la xarxa de forma transparent però guardant unes pautes de seguretat i polítiques de gestió de caràcter tant tècnic com econòmic. El seu objectiu serà, doncs, el de compartir una sèrie de recursos en la xarxa de manera uniforme, segura, transparent, eficient i fiable, oferint un únic punt d'accés a un conjunt de recursos distribuïts geogràficament en diferents dominis d'administració. Això ens pot dur a pensar que la graella de càlcul permet la creació d'empreses virtuals.\nExisteixen molts projectes que han estat desenvolupats en aquesta línia, tals com Edonkey, Emule o Limewire. Es tracta de programes de compartició de dades a nivell mundial entre diferents màquines. Les graelles i Peer-to-peer (P2P) tenen molt en comuna i especialment la idea bàsica de compartició de recursos. Entre les característiques diferents podem veure la P2P com més anònima i generalitzada en ordinadors d'usuaris d'Internet, mentre que les graellas neixen d'una estructura de nodes més controlada i jerarquitzada en centres científics. Una primera experiència va ser GriPhyN, per a unir nodes en el procés de físiques d'altes energies en Estats Units.\nAltre projecte també molt usat és Seti@Home. Aquest compte amb milers de PCs repartits per internet que cedeixen temps dels seus processadors, cicles de procés desocupats, per a analitzar senyals buscant patrons intel·ligents extraterrestres. No obstant això, el seu ús destaca també en els centres d'investigació des de finals del 1990 en projectes que van des de la física de partícules a l'astrofísica o fins i tot Biologia. En Europa amb el suport de projectes de CERN (Centre Europeu Investigació Nuclear) i el programa marc europeu es va crear el programari i xarxa EDG (graella de dades europea). L'ús de la graella de càlcul en aquests camps ha suposat una millora exponencial en els últims anys.\nLes empreses i institucions que han participat en el desenvolupament d'aquestes tecnologies volen entrar com més aviat en una etapa d'explotació comercial. Empreses com Microsoft i Sun Microsystems s'han adonat de la importància que tindrà a mitjà termini oferir graella als seus clients. Destaquem el paper d'IBM invertint en graella com a plataforma per a oferir als seus clients els avantatges com estalvi de temps i recursos econòmics.\nExisteixen diverses solucions comercials en forma d'empreses, per exemple:\nL'Enterprise grid Alliance (EGA): es crea en Califòrnia, en abril de 2004, per un grup d'empreses capdavanteres en tecnologia per a desenvolupar solucions comercials-empresarials 'informàtica distribuïda i per a accelerar el desplegament d'aquesta tecnologia en les empreses. És un consorci obert enfocat en el desenvolupament i promoció de solucions de malles empresarials.\nSun Microsystems: el programari graella Engine de Sun fa més fàcil agregar màquines a la graella i automàticament pren avantatge de l'energia incrementada, per la qual cosa estalvia temps i recursos a través d'una graella ràpida, eficient i confiable per al maneig i desplegament.\nAndago: amb l'objectiu d'acostar la tecnologia graella als entorns industrials i de negoci, Andago va afegir a la seva oferta de solucions la seva experiència en projectes graella.\nExisteixen diversos middleware amb capacitats i funcionalitats molt variades que, en funció de la complexitat, serveis oferts i dimensió de la xarxa graella a implantar, se seleccionarà l'opció idònia. Les solucions middleware, totes elles programari open source, utilitzades (per exemple per Andago) són: EGEE per a grans projectes, Globus Solutions per a projectes mitjans, grid Engine per a petites implantacions.\nCapacitat de balanceig de sistemes: no hauria necessitat calcular la capacitat dels sistemes en funció dels pics de treball, ja que la capacitat es pot reasignar des de la granja de recursos on es necessiti;\nAlta disponibilitat. amb la nova funcionalitat, si un servidor falla, es reassignen els serveis en els servidors restants;\nReducció de costos: amb aquesta arquitectura els serveis són gestionats per "granges de recursos". Ja no és necessari disposar de "grans servidors" i podrem fer ús de components de baix cost. Cada sistema pot ser configurat seguint el mateix patró;\nEs relaciona el concepte de graella amb la nova generació d'Internet. El nou protocol d'Internet IPv6 permetrà treballar amb una Internet més ràpida i accessible. Una de les idees clau en la superació de les limitacions actuals d'Internet IPv4 és l'aparició de nous nivells de servei que faran ús de la nova capacitat de la xarxa per a intercomunicar els ordinadors.\nAquest avenç en la comunicació permetrà l'avanç de les idees de la graella de càlcul a l'utilitzar com suport l'altíssima connectivitat d'Internet. És per això que un dels camps de major innovació en l'ús de la graella de càlcul, fora dels conceptes de supercomputació, és el desenvolupament d'un estàndard per a definir els grid Services enfront dels actuals Web Services.\nNo obstant això, la graella de càlcul presenta alguns inconvenients que han de solucionar-se. Aquests problemes són:\nRecursos heterogenis: la graella de càlcul ha de ser capaç de poder manejar qualsevol tipus de recurs que manegi el sistema, sinó resultarà totalment inútil.\nDescobriment, selecció, reserva, assignació, gestió i monitoratge de recursos són processos que han de controlar-se externament i que influïxen en el funcionament de la graella.\nNecessitat de desenvolupament d'aplicacions per a manejar e la graella, així com desenvolupament de models eficients d'ús.\nComunicació lenta i no uniforme.\nOrganitzatius: dominis d'administració, model d'explotació i costos, política de seguretat...\nEconòmics: preu dels recursos, oferta/demanda...\nPropietats de la graella[modifica]\nEn definitiva, la graella suposa un avanç respecte a la World Wide Web. El World Wide Web proporciona un accés transparent a informació que està emmagatzemada en milions d'ordinadors repartits per tot el món.\nEnfront d'això, la graella és una infraestructura nova que proporciona accés transparent a potència de càlcul i capacitat d'emmagatzematge distribuïda per una organització o per tot el món.\nAquest recursos són potencialment qualificats de:\nCompartits : Estan posats a disposició dels diferents comsumidors de la graella i eventualment per l'ús de diferents aplicatius.\nDistribuïts : Estan situats a llocs diferents geogràficament.\nHeterogenis : Són de tota classe, diferint per exemple pel sistema d'explotació o el sistema de gestió de fitxers.\nCoordinats : Els recursos estan organitzats, connectats i administrats en funció d'objectius (necessitats) i tensions (ambient). Aquestes disposicions s'asseguren sovint per un a molts agents, que estan centralitzats o repartits.\nNo controlats (o autònoms) : Els recursos no estan controlats per una unitat comuna. Al contrari que un clúster, els recursos són fora de l'abast d'un monitor de control.\nDeslocalitzats : Els recursos poden pertànyer a diferents llocs, organitzacions, xarxes i situar-se a diferents llocs geogràfics.\nEls beneficis d'aquesta nova tecnologia tindran repercussió en molts camps:\nMedicina (imatges, diagnosis i tractament).\nBioinformàtica (estudis en genòmica i proteòmica).\nNanotecnologia (disseny de nous materials a escala molecular).\nEnginyeria (disseny, simulació, anàlisi de fallades i accés remot a instruments de control).\nRecursos naturals i medi ambient (previsió meteorològica, observació\ndel planeta, models i predicció de sistemes complexos).\nLa tecnologia derivada de la graella obre un enorme ventall de possibilitats per al desenvolupament d'aplicacions en molts sectors. Per exemple: desenvolupament científic i tecnològic, educació, sanitat, i administració pública.\nA Wikimedia Commons hi ha contingut multimèdia relatiu a: Graella de càlcul\nObtingut de «https://ca.wikipedia.org/w/index.php?title=Graella_de_càlcul&oldid=29515378»\nLa pàgina va ser modificada per darrera vegada el 17 feb 2022 a les 21:20.


Salou tanca tots els parcs municipals | Notícies / Noticias Tarragona diari digital Tarragona21\nSalou tanca tots els parcs municipals\nSalou tanca tots els parcs municipals, zones públiques d’oci i jocs infantils\nSalou tanca tots els parcs municipals, zones públiques d’oci i jocs infantils, així com les pistes esportives i les platges, per evitar la concentració de persones i menors. L’alcalde, Pere Granados, insisteix a conscienciar la població que “ens trobem en un estat d’emergència” i “cal que actuem, tots/es, amb responsabilitat social perquè el municipi continuï sense propagació”.\nAixí ho ha expressat el batlle en un darrer comunicat avui a la població, tot demanant als salouencs i salouenques que “compleixin les recomanacions de les autoritats sanitàries; tinguin una higiene personal i de l’hàbitat estricta; guardin la distància d’un metre i evitin les reunions que no siguin necessàries, tant en llocs tancats com al carrer; i qualsevol tipus de trobada i concentració, tant en espais públics com a l’entorn personal”.\nEl batlle ha insistit en el fet que «la responsabilitat social és la clau» i que “la millor mesura de prevenció és quedar-se a casa i sortir, només, en cas de necessitat”.


Realitat o ficció: Hi ha aliments que rejoveneixen? | VidaCaixa\nRealitat o ficció: Hi ha aliments que rejoveneixen?\n16 març 2015 5 Vegades compartit\nÉs la pregunta del milió. La nostra dieta ens pot rejovenir? La contestarem amb una altra pregunta: què entenem per rejovenir? Les causes de l’envelliment són complexes i els beneficis dels aliments, múltiples, de manera que ho hem d’examinar amb calma.\nPablo Zumaquero, dietista-nutricionista i tecnòleg dels aliments, té respostes clares: hi ha aliments que rejoveneixen? No. Hi ha estratègies que puguin millorar la qualitat de vida durant l’envelliment? Sí. “Són mesures preventives que cal prendre tota la vida. No s’hi val a tenir mals hàbits i intentar millorar la nostra salut amb una pastilla; això és adoptar l’opció còmoda, però la realitat no és tan senzilla.”\nEn definitiva, no hi ha aliments miraculosos, però sí dietes o estils de vida que redueixen els efectes de l’envelliment. Zumaquero detalla les tres que s’han estudiat fins ara: la vegetariana, la mediterrània i la de l’illa d’Okinawa. “Totes tenen una cosa en comú: són altes en productes vegetals, com la verdura, les hortalisses i les fruites. La vegetariana també és alta en llegums, fruita seca i cereals. La mediterrània també hi afegeix oli d’oliva, a més de peix i carn en quantitats moderades. La d’Okinawa afegeix una bona quantitat de peix gras a aquesta base comuna.”\nCom ja apuntàvem, no pel fet de començar a menjar un aliment en concret desapareixeran les arrugues, sinó que el tracte comporta altres compromisos: “L’estil de vida inclou no fumar; una activitat física regular i, en certs casos, intensa; quantitats molt moderades d’alcohol; una vida social activa, sense estrès; el control del son, i mantenir un pes adequat”. Cal parar una atenció especial a les calories: “La restricció calòrica sembla millorar certs aspectes de l’envelliment. Això no obstant, una restricció contínua podria comportar problemes com ara pèrdua de massa muscular o desordres alimentaris, de manera que uns dejunis pautats podrien ser menys incòmodes i no ocasionar aquests problemes”.\nI si no hi ha un aliment miraculós, hem d’eliminar alguna cosa de la nostra dieta per acostar-nos al somni de l’eterna joventut? Tampoc. “A partir dels 40-50 anys hauríem de menjar bé sempre, i prescindir de productes superflus que solen ser altament processats, com a regla bàsica”, comenta Zumaquero. Al cap i a la fi, es tracta d’equilibrar: “Diuen que la proteïna, amb l’edat, s’assimila pitjor i que hauríem de menjar menys aliments proteics, però també hi ha més destrucció òssia i muscular, per la qual cosa caldria tenir un consum normal de proteïnes per regenerar aquest teixit perdut”.\nSí que hi ha alguns productes que a partir d’una certa edat deixen de ser tan importants per al nostre organisme: “Potser els lactis a partir d’aquestes edats no són tan necessaris com en edats més primerenques, de manera que caldria reduir-ne el consum i millorar-ne la qualitat”.\nSi alguna cosa es relaciona amb l’envelliment és l’oxidació i Zumaquero apunta, efectivament, que “un increment de radicals lliures oxidats s’estipula com una de les causes de l’envelliment”. “En aquest cas”, diu, “els àcids grassos poliinsaturats, sobretot els d’olis vegetals (gira-sol, palma, soja, cotó, blat de moro), s’introdueixen dins les membranes cel·lulars i s’oxiden fàcilment; per tant, caldria regular-ne el consum, i encara més amb l’edat”.\nLa principal recomanació d’aquest nutricionista és esmolar els sentits i desconfiar de qualsevol producte miraculós. A vegades, diu, el pitjor enemic de l’envelliment és el màrqueting. “No hi ha cap pastilla que ens perdoni tots els pecats anteriors. El que veritablement importa és tenir qualitat de vida en els últims anys i no tenir anys de vida sense qualitat, anant de metge en metge i de fàrmac en fàrmac”.


Vull recuperar els meus diners d’accions Bankia – Arriaga Asociados Catalunya\nVull recuperar els meus diners d’accions Bankia Reviewed by Momizat on abr 15 . Cada vegada més clients contracten els serveis del nostre despatx i demanden al banc davant els jutjats “Vull recuperar els meus diners d'accions Bankia” Cada vegada més clients contracten els serveis del nostre despatx i demanden al banc davant els jutjats “Vull recuperar els meus diners d'accions Bankia” Rating: 0\nInicio » Accionistes Bankia » Vull recuperar els meus diners d’accions Bankia\nPublicado por: Jesús María Ruiz de Arriaga Remirez Fecha de creación: abril 15, 2015 en: Accionistes Bankia | comment : 0\nCada vegada més clients contracten els serveis del nostre despatx i demanden al banc davant els jutjats\n“Vull recuperar els meus diners d’accions Bankia”. Est és el principal motiu que mou a la majoria de persones afectades per l’Oferta Pública de Venda d’accions Bankia a dirigir-se al nostre despatx per demandar a l’entitat davant els jutjats i poder recuperar els seus diners.\nCada vegada més clients acudeixen a les diferents oficines d’Arriaga Asociados a la recerca d’assessorament gratuït i sense compromís, perquè saben que el temps corre en contra seva i volen demandar a Bankia per recuperar els seus diners invertits en accions.\nEls nostres advocats ofereixen informació personalitzada, detallada i molt clara a cadascuna de les persones que s’apropen a les nostres oficines, després d’estudiar el seu cas concret i escoltar a l’afectat.\nMoltes persones volen recuperar els seus diners d’accions Bankia i acudeixen a la via judicial ç\nSi bé és cert que quan una persona acudeix al mercat borsari corre un risc de guanyar o de perdre, també és cert que mai en la història financera d’Espanya s’ha donat un cas com el de les accions de Bankia: captar més de 3.000 milions d’euros de 347.000 persones, falsificant els comptes i el fullet informatiu.\nEn aquest cas, és normal que l’inversor digui clarament “vull recuperar els meus diners d’accions de Bankia” perquè no té per què assumir aquesta pèrdua i té dret a ser reemborsat, a recuperar la inversió que va fer en la compra. Per això, poden reclamar per la sortida a Borsa de Bankia totes aquelles persones que van comprar en el mateix moment de la sortida (al juliol de 2011) i les persones que van comprar amb el fullet informatiu encara vigent (que va estar fins a maig de 2012); data en la qual a més es reformulen els comptes de l’entitat i el mercat i els accionistes coneixen que és falsa la informació subministrada.\nEls accionistes de Bankia tenen dret a reclamar els seus diners perquè el fullet era fals FONT: pixabay.com\nEls accionistes de Bankia tenen dret a reclamar perquè el fullet era fals i perquè així ho recull la Llei del Mercat de Valors espanyola. I per aquesta mateixa llei, els accionistes que van comprar accions en la sortida a borsa o al mercat i després les van vendre abans de la reformulació dels comptes, també poden reclamar a Bankia. En aquest cas, la qual cosa es reclama és la pèrdua entre la inversió i el preu rebut en la venda.\nEls nostres advocats, si els sol·liciten una cita gratuïta cridant al telèfon 900 101 775, també els explicaran que tenen temps per reclamar les accions de Bankia fins a tres anys després que es coneix la falsedat. La falsedat es coneix concretament al maig de 2012, per la qual cosa fins a maig de 2015 es pot reclamar. Així mateix, els nostres lletrats li explicaran que tenen diverses vies per fer-ho: via penal, via civil o via mercantil. La més efectiva per a Arriaga Asociados és la via mercantil amb una demanda col·lectiva d’accions, però en el nostre despatx poden també poden interposar una demanda civil individual, sempre que sigui aconsellable, una vegada estudiat el seu cas.\nSi la demanda és estimada, el resultat que vostè obtindrà serà la devolució de tot l’import que va invertir, així que el millor és que no es demori i concerti una cita amb els nostres advocats perquè estudiïn el seu cas i li ofereixin una solució. Aquest estudi, com els hem dit, és gratuït i no compromet a res. Cridi’ns i demani-ho. Podem ajudar-li. La seva petició de “vull recuperar els meus diners d’accions Bankia” pot fer-se realitat.


Proveïdors d'aliments per a restaurants | Puré de patates de B-Grup - BGrup\n> Proveïdors d'aliments per a restaurants: confiï en B-Grup per a realitzar les compres\nProveïdors d'aliments per a restaurants: confiï en B-Grup per a realitzar les compres\nCom a proveïdors d'aliments per a restaurants sàpiga que disposem d'una llarga llista d'opcions pel que fa a puré de patates, de les millors marques del panorama nacional, i en formats especialment pensats per al sector Horeca.\nReceptes de B-Grup, proveïdors d'aliments: prepari un puré de patata clàssic, d'una forma ràpida i senzilla\nMolts cuiners diuen que el puré de patates és un magnífic acompanyant de multitud de plats, ja siguin carns o peixos. Com experts en proveïdors d'aliments reafirmem l'opinió dels especialistes de la cuina i, a més, us proposem una recepta ràpida i senzilla. Amb ella aconseguirà optimitzar els temps de producció i cuinat, amb un puré de patates de moltíssima qualitat i sense haver de renunciar al gust de tota la vida.\nQuins purés de qualitat i rendibilitat garantida li recomanem per al seu restaurant?\nCom a proveïdors d'aliments de referència, a B-Grup coneixem els millors purés de mercat. En aquest sentit, volem presentar-li un assortiment de purés de patata de qualitat que podrà trobar al nostre catàleg. Volem començar posant l'accent en el puré de patates Knorr, servit en un format especial de 2 kg i en caixes de 4 unitats, ideal per espessir, preparar o complementar purés naturals o, fins i tot, utilitzar-lo per preparar els populars Gnocchis, una pasta de patata d'origen italià que ha guanyat moltíssims adeptes durant els últims anys a Espanya.\nD'altra banda, de la mateixa marca, també disposem d'un puré de patates amb llet per preparar en fred, de 3 kg, perfecte per a restaurants amb grans volums de treball.\nCom a proveïdors d'aliments de la seva confiança volem recomanar una altra de les marques clau de puré de patata de mercat. En aquest sentit, una altra de les marques que no podem deixar de banda, per la seva qualitat, prestigi o rendibilitat, no és altra que Maggi.\nEl primer producte de la marca que volem posar en relleu és el seu sac de 15 kg, un producte amb el qual aconseguirà estalviar i optimitzar la producció de puré de patates al màxim. De preparació súper senzilla, gaudeix d'un sabor casolà i bo amb el qual acompanyar un estofat o una bona peça de carn a la graella.\nPerò si no vol comprar puré de patates en un format tan gran, no es preocupi. Al nostre catàleg comptem amb el mateix producte en envasos de 2 i 4,5 Kg. Tot depèn de les necessitats de la seva cuina professional i del volum de treball del seu restaurant. Així de senzill!\nConegui tots els purés\nProveïdors d'aliments per a restaurants: Faci la seva primera comanda de puré de patates a l'engròs en poc temps i sense complicacions!\nB-Grup és un majorista d'absoluta confiança i moltíssims anys d'experiència. Som marca líder de proveïdors d'aliments i sempre ens hem caracteritzat per oferir un servei ràpid i còmode. El nostre catàleg és tan complet que cobrirà fàcilment totes les necessitats del seu establiment.\nSi ja té decidit fet la seva comanda d'aliments pel seu restaurant a B-Grup, sàpiga que el procés és ràpid, senzill i molt còmode. Com a proveïdors d'aliments a l'engròs consolidats hem dissenyat una botiga en línia pensada per facilitar la seva compra. Només ha d'entrar a la web, seleccionar tot el que necessiti, formalitzar la compra i seure a esperar. En poc temps s'adonarà que disposar d'un únic proveïdor comporta una infinitat d'avantatges per a qualsevol restaurant. Quan dubti, també pot posar-se en contacte amb nosaltres perquè el puguem assessorar de forma personalitzada.\nDit això ... Comenci ja amb la seva primera comanda i no se'n penedirà!


El nostre servei de manteniment informàtic Sant Ferriol i suport tècnic informàtic correspon a serveis constants preventius i resolutius en les instal·lacions del client i remotament, amb l'objectiu de prevenir i incentivar actuacions correctives. A Gestinet Sant Ferriol, també realitzem el monitoratge dels servidors i usuaris a cada client per a poder oferir més i millor control, donant una resposta més ràpida i efectiva en cada actuació i situació.\nA Gestinet Sant Ferriol només utilitzem plantilla professional pròpia qualificada\nÉs important destacar, sobretot en el sector outsourcing de serveis de manteniment informàtic Sant Ferriol, que tots els tècnics informàtics de Gestinet són professionals experimentats en plantilla, fixes ubicats a Sant Ferriol, pel que no utilitzem la modalitat de subcontractació i/o utilització de perfils freelance, ja que aquestes modalitats van en decrement del servei i satisfacció del client.\nIgual que oferim un servei de manteniment informàtic Sant Ferriol periòdic, preventiu, expert i exigent, també disposem d’altres serveis vitals per a qualsevol empresa avui dia, utilitzant sempre les tècniques i metodologies més innovadores i eficients.\nEl nostre servei informàtic a Sant Ferriol disposa d'un temps màxim de resposta sobre incidències de 3 a 4 hores. Actualment donem resposta immediata.\nTots els nostres tècnics de suport informàtic a Sant Ferriol disposen com a mínim de Grau Superior Informàtic en Sistemes Informàtics.\nVinculem per a cada client de manteniment de sistemes informàtics a Sant Ferriol un mínim de 2 tècnics directes per a ser el més resolutius i precisos possible.\nEls clients disposen els telèfons mòbils dels tècnics vinculats per a que puguin contactar directament i ser més resolutius i efectius en el servei de suport informàtic a Sant Ferriol.\nDisposem de tècnics fixes i estables per a donar un servei de manteniment informàtica Sant Ferriol estable i ràpid sense sorpreses ni esperes.\nEls nostres clients de serveis IT a Sant Ferriol disposen d’una potent Extranet per a la gestió completa del seu servei.


La Diada Pau Casals- Barcelona tindrà una cita al Palau de la Música el proper 14 de juny amb un concert en què actuaran el violoncel·lista Mischa Maisky, que va conèixer el mestre l’any 1973 a Israel, i la pianista Lily Maisky. També hi haurà un parlament de benvinguda de Marta Casals Istomin, vídua de Pau Casals i vicepresidenta i cofundadora de la fundació del mestre. El programa musical del concert inclou obres de Bach, Schumann, Falla, Albéniz, Cassadó i Piazzolla.\nAquest Concert Pau Casals al Palau de la Música s’incorpora a les activitats de la Diada Pau Casals, una celebració que va començar el 2015, i que el mes de maig de 2016 l’Ajuntament de Barcelona va institucionalitzar, per esdevenir cada any una celebració de música a la ciutat.\nEnguany la Diada Pau Casals constarà de tres actes:\n-\t14 de juny (20): ‘Concert Pau Casals’ al Palau de la Música Catalana, per recordar la dimensió musical de Pau Casals.\nMischa Maisky, violoncel i Lily Maisky, piano\nVenda d’entrades www.palaumusica.org\n-\t15 de juny (21h): Acte- concert a la Plaça del Rei, per fer ressò del compromís social del Mestre Casals.\nAmb l’Orquestra Simfònica Amadeus de VOZES\nAccés gratuït. Aforament limitat\n-\t16 de juny (20h): Acte- concert al Turó Park per recordarà la “dimensió popular” de Pau Casals.\nAmb l’Orquestra Xavier Montsalvatge de l’IEA Oriol Martorell i l’Orquestra de violoncels dirigida pel mestre Antoni Ros- Marbà.\nActuació castellera dels Nens del Vendrell.\nEs tracta d’una iniciativa de la Fundació Pau Casals com a commemoració dels actes del 16 de juny de l’any 1934 en què l’Ajuntament de Barcelona va nomenar Pau Casals fill adoptiu, li va concedir la medalla de la Ciutat i va posar el seu nom a l’ avinguda situada al peu del Turó Park.\nAmb el suport de l’Auditori de Barcelona, el Gran Teatre del Liceu, el Palau de la Música Catalana, l’Escola Superior de Música de Catalunya, el Conservatori Superior de Música del Liceu i el Conservatori Municipal de Música de Barcelona.\nAquesta commemoració esdevé un reconeixement a la figura de Pau Casals de la ciutat de Barcelona i de tot Catalunya. La Diada s’instaura com a un homenatge a la dimensió cultural i humana del Mestre, una exaltació de la música com a llenguatge universal.


El Calderón, primera de les 3 grans visites de la 2a volta - Blanquinegres.com | Blanquinegres.com\nBlanquinegres , 6 Març, 2015\nEl Calderón, primera de les 3 grans visites de la 2a volta\nEls blanquinegres, travessaran a esta segona volta, els duels de gran alçada lluny de Mestalla, amb totes les possibilitats encara obertes.\nEl València CF a esta 2a volta de campionat lliger, haurà de visitar els estadis dels 3 equips que ara mateix marxen per davant dels de Mestalla. Sent positius, a les primeres 18 jornades, el VCF va ser l’amfitrió per a Madrid, Barça i Atlètic i d’estos enfrontaments, els blanquinegres sumaren 6 punts dels 9 possibles que es van posar en joc a l’avinguda de Suècia. Recordem que va ser el conjunt de Luis Enrique, l’únic equip que va marxar-se de la Capital del Túria amb els 3 punts.\nAra els de Nuno, amb la segona volta recent començada, caminen cap a l’únic objectiu vàlid a la competició domèstica, la Lliga de Campions, però vista la dinàmica que porta el conjunt de Nuno, els cara a cara futurs davant FC Barcelona al Camp Nou i més tard al Bernabéu, prop de la fi de Lliga, poden fer reflotar altres cotes més altes i que no se pensaven a principi de temporada, allà per el mes d’agost.\n3 visites que de ser com a la primera volta, poden clavar de ple a equip i afició, en lluites oblidades des de fa anys. Els nombres que propulsen esta ‘inactiva’ candidatura son visibles i amb el missatge instaurat oficial del vestidor de anar ‘partit a partit’, tot pot ser.


Diari de Solsona Diari de Solsona: Mons. Xavier Novell i Gomà rep en audiència la Sra. Mireia Canals, diputada del Parlament de Catalunya\nMons. Xavier Novell i Gomà rep en audiència la Sra. Mireia Canals, diputada del Parlament de Catalunya\nEl dia 28 de gener, a les 12 del migdia, el Sr. Bisbe de Solsona, Mons. Xavier Novell, va rebre en audiència la Sra. Mireia Canals, diputada al Parlament de Catalunya per Convergència i Unió per Lleida.\nLa diputada del Solsonès va reunir-se amb el bisbe de Solsona a la sala de visites de la cúria diocesana. Allí van poder conversar una estona per tal de conèixer una mica més les diferents realitats de cadascun.\nPublicat per Diari de Solsona a 14:02\nEtiquetes de comentaris: Bisbat de Solsona


Diari Casteller | Més de 100 castelleres de 20 colles actuen conjuntament a les Jornades Feministes\nMés de 100 castelleres de 20 colles actuen conjuntament a les Jornades Feministes\nL'actuació va tenir lloc aquest divendres a Barcelona\nper Gerard Recasens 04/06/2016\nLes Jornades Feminsites 2016 celebren enguany el quarantè aniversari de les primeres «Jornades Catalanes de la Dona», que es van convocar pocs mesos després de la mort de Franco. Els actes s'allarguen durant tot el cap de setmana i la inauguració, feta aquest divendres a la tarda, va comptar amb un tret de sortida ben especial: castells fets exclusivament per dones.\nFa unes setmanes explicàvem la convocatòria a totes les dones castelleres per actuar de manera conjunta en motiu d'aquest esdeveniment. Després que diverses dones s'hi interessessin, i d'algunes proves a mode d'assaig, ahir era el dia de l'actuació. Així doncs, en només 30 minuts, el Campus de la Ciutadella de la Universitat Pompeu Fabra va poder veure tres castells de sis: el 3 de 6, el 4 de 6 i el 4 de 6 amb el pilar, a més d'un parell de pilars de quatre finals. Aquest és un fragment del 4 de 6 que es va poder veure ahir\nInmillorable inauguració de les @feministes2016 amb un emocionant castell de dones #RadicalmentFeministes pic.twitter.com/kUmWMa9YWP\n— cstmjose (@cstmjose) 3 de juny de 2016\nLa «colla» femenina va comptar amb més d'un centenar de castelleres, procedents d'una vintena de formacions diferents, i va actuar sota les ordres de la cap de files dels Xicots de Vilafranca, Aina Mallol. Justament els Xicots, amb els Castellers de Sants i els Castellers de Castelldefels, van ser la colla que més presència femenina va aportar. Entre les camises que eren a l'acte, es van poder veure diverses exmandatàries tècniques com ara Helena Llagostera de la Joves, Maria Cunillera dels Nens o Montse Albà dels Bordegassos de Vilanova.\nTot plegat, en una diada que va servir per reivindicar el pes social de les dones, encara poc reconegut en alguns àmbits i, de passada, reivindicar la seva importància en el món casteller.


Augmenten les peticions per a impulsar menús més sans i sostenibles\nHome Actualitat Augmenten les peticions per a impulsar menús més sans i sostenibles a...\nUna coalició d’ONGs ha posat en marxa la campanya «Buy Better Food», juntament amb altres organitzacions de la societat civil, per a promocionar la compra pública d’aliments sostenibles a Europa. En concret, la campanya està vinculada als criteris obligatoris de la iniciativa marc sobre sistemes alimentaris sostenibles, que la Comissió publicarà a la fi de 2023.\nCampanya Buy Better Food: Per uns menús més saludables\nUtilitzar la contractació pública perquè els aliments sans i sostenibles siguin més accessibles i assequibles per a tots els europeus. Això és el que demanen als líders de la UE eurodiputats destacats com Sarah Wiener, membre de la Comissió d’Agricultura i Desenvolupament Rural (AGRI) del Parlament Europeu, juntament amb governs locals i activistes. Se sumen al suport d’aquesta nova coalició de municipis i organitzacions sense ànim de lucre de caràcter mediambiental, social i sanitari que demana als líders de la UE i nacionals que introdueixin objectius i mesures que ajudin a les escoles, els hospitals i els menjadors dels edificis públics a oferir menús alimentaris més saludables.\nUtilitzar la contractació pública perquè els aliments sans i sostenibles siguin més accessibles i assequibles per a tots els europeus\nLa iniciativa «Buy Better Food» arriba en el moment en què la Comissió Europea prepara un nou marc legislatiu -la iniciativa del Sistema Alimentari Sostenible- que promet establir uns criteris mínims per a l’adquisició pública d’aliments sostenibles i saludables en tota la UE. Els diners públics ha de destinar-se a la compra d’aliments sans i sostenibles, la qual cosa pot contribuir a reduir tant les emissions de gasos d’efecte d’hivernacle com els costos relacionats amb la salut, al mateix temps que es fomenta la prosperitat i el benestar de les comunitats locals. Els objectius obligatoris per a millorar els menjars també ajudarien al fet que la contractació pública es convertís en un motor de canvi en la forma en què produïm i mengem aliments. Aquests dirigirien a Europa cap a un sistema alimentari més resistent i equitatiu, ja que els europeus s’enfronten a les amenaces interconnectades de l’augment dels preus dels aliments i la pobresa, així com a la degradació del clima i el medi ambient, van dir els activistes.\nUn «factor del canvi»\nLa coalició vol que les institucions de la UE i els Estats membres reconeguin, defensin i financin la compra pública d’aliments com un «factor de canvi» per a aconseguir dietes més saludables i sostenibles basades en fruites i verdures ecològiques i nutritives, així com més proteïnes d’origen vegetal i menys carn, però de millor qualitat, tal com es defensa en el full de ruta de la UE per a una millor alimentació, coneguda com l’Estratègia de la Granja a la Taula.\nLa coalició vol que les institucions de la UE i els Estats membres reconeguin, defensin i financin la compra pública d’aliments com un «factor de canvi»\nL’eurodiputada Sarah Wiener, ponent alternativa de l’informe del Parlament Europeu sobre l’estratègia «De la Granja a la Tesa» i coneguda cuinera i agricultora ecològica austríaca, ha declarat: «La contractació pública té l’oportunitat d’incentivar una producció més ecològica, sostenible i local, la qual cosa condueix a dietes més saludables i a una distribució més justa dels aliments en la societat. Per tant, ja és hora que la UE estableixi objectius per a promoure els aliments ecològics, sostenibles i regionals en els menjadors públics, als hospitals i a les escoles».\nAcció d’àmbit local\nUn nombre cada vegada major de municipis està fent passos importants en aquesta direcció, anticipant-se a les normes que està estudiant la Comissió Europea. La ciutat de Gant (Bèlgica), per exemple, ha posat en marxa una premiada estratègia alimentària que combina objectius de reducció de residus alimentaris, acció climàtica i suport als petits agricultors. La cap dels serveis de restauració de la ciutat de Gant, Tamara Bruning, afirma: «La ciutat de Gant s’ha compromès a construir un sistema alimentari més sostenible i saludable mitjançant una millor contractació pública. La millora dels nostres serveis de menjador i restauració pot ajudar la nostra ciutat a aconseguir la neutralitat climàtica l’any 2050, al mateix temps que es mantenen els principis de benestar, equitat i inclusió per als nostres ciutadans i les generacions futures. Com a govern local, ens esforcem constantment per trobar noves solucions als problemes socials, sanitaris i mediambientals actuals, i estem encantats de compartir els nostres coneixements i experiència amb altres ciutats europees».\nLa FAO i l’OMS també han demanat un ús més responsable de la compra pública d’aliments\nUn altre exemple és la ciutat de Mouans-Sartoux (França), que compta amb una llarga trajectòria en l’obtenció d’aliments saludables per a les persones i el planeta. Com explica Gilles Parole, tinent d’alcalde de la ciutat de Mouans-Sartoux: «Els menjadors escolars de Mouans-Sartoux porten 10 anys servint menús 100% ecològics i majoritàriament locals. Davant les interrupcions en les cadenes de subministrament d’aliments i els onerosos procediments de licitació, la ciutat va crear l’any 2011 la primera granja municipal de França, que subministra al voltant del 90% de les verdures que consumeixen els nens. Gràcies a aquesta experiència, sabem que les licitacions públiques poden proporcionar a les autoritats locals «poder de compra» per a fer més sostenibles els sistemes alimentaris locals. Ara necessitem que les institucions europees posin de la seva part i incloguin normes relacionades amb l’alimentació en la directiva de contractació pública de la UE».\nMés enllà de Brussel·les\nL’Organització de les Nacions Unides per a l’Agricultura i l’Alimentació (FAO) i l’Organització Mundial de la Salut (OMS) també han demanat un ús més responsable de la compra pública d’aliments que beneficiï a les persones, els treballadors i el medi ambient. Les recents crisis a les quals s’enfronten els europeus, des de la pandèmia del Covid-19 fins a la guerra d’Ucraïna, posen de manifest la necessitat d’accelerar el canvi cap a un sistema alimentari més resistent i sostenible que proporcioni aliments saludables a tots.\nMés informació sobre “Buy Better Food” aquí.


Trobat el cadàver del nen de 5 anys desaparegut a la riuada a Mallorca\nActualitzada 17/10/2018 a les 13:26\nS’eleva a 13 la xifra de víctimes mortals\n© Bussejadors de la Guàrdia Civil i la Unitat Militar d'Emergències (UME) i agents de diversos cossos a peu amb un gos de rastreig i veïns, durant les tasques de recerca.\nEls serveis de rescat han trobat aquest dimecres el cos sense vida d’Arthur, el nen de 5 anys desaparegut a causa de l’aiguat que va colpejar la zona del Llevant de Mallorca el passat dia 9. El cadàver del petit Arthur ha estat localitzat a uns 500 metres de l’últim pont de la localitat de Sant Llorenç, segons ha pogut comprovar Efe al lloc.\nLa família del nen ha estat informada gairebé immediatament de la troballa del cos sense vida, que ha estat buscat dia i nit pels serveis de rescat de la Guàrdia Civil, efectius de la Unitat Militar d’Emergència (UME) i bombers de Mallorca a terra ferma i també al mar.\nAmb la troballa del cos sense vida del petit Arthur s’eleva a 13 la xifra de víctimes mortals de la riuada que va afectar zones de dos municipis del nord-est de l’illa, especialment a la població de Sant Llorenç des Cardassar.\nLes pluges deixen disset ferits a Catalunya, cinc dels quals greus\nTroben una bossa que podria ser del nen desaparegut\nEl nombre de morts per les greus riuades a Mallorca ascendeix a dotze


Fundem - Relació amb altres entitats\nRelació de Fundem amb altres entitats\nFundem es membre de les següents entitats:\nL'associació pretén agrupar els propietaris forestals titulars de les finques agroforestales que es troben en l'àmbit territorial de l'associació, per a posar en comú els interessos de la propietat forestal.\nMembre desde maig 2016.\nL'AFN naix de la necessitat de defendre l'especificitat de les fundacions conservacionistes de base privada, animant-nos a treballar en xarxa per a compartir experiències, i de tindre una representació unificada davant de les administracions públiques i altres operadors.\nMembre desde març 2016.\nPlanta Europa és l'organització més prestigiosa d'Europa en matèria de conservació de flora. Està format per una sèrie de socis de molt divers tipus que engloba des de governs locals a associacions sense ànim de lucre.\nMembre desde novembre 2007.\nAvinença és el nom que ha pres una interessant iniciativa en el nostre territori. És una associació valenciana per a la custòdia i la gestió responsable del territori. El seu objectiu, i el nostre com a socis, és aconseguir acords voluntaris amb propietaris privats per a gestionar i protegir el territori.\nMembre desde juny 2007.\nL'Associació, declarada d'utilitat pública, agrupa ja a més de 750 fundacions espanyoles, de totes les àrees d'activitat i dimensions, i tant d'àmbit nacional com autonòmic o local. Té tres objectius essencials:\nRepresentar i defendre els interessos del sector fundacional davant de les Administracions públiques i el conjunt de la societat.\nPrestar servicis a les fundacions associades que faciliten la seua gestió i el compliment dels seus fins.\nArticular i enfortir el sector fundacional promovent el coneixement mutu, la col·laboració, les sinergies i el treball en xarxa.\nMembre desde març 2005.


Noticias de Castelló: Castelló amplia la seua xarxa d'instal·lacions esportives municipals amb el Parc Ciclista\nCastelló: Castelló amplia la seua xarxa d'instal·lacions esportives municipals amb el Parc Ciclista\nL'Ajuntament de Castelló ha ampliat la seua xarxa d'instal·lacions esportives municipals amb la finalització de les obres del Parc Ciclista-Ciutat de la bicicleta situada en la zona oest de la ciutat. La nova instal·lació, l'obra de la qual ja sigut recepcionada aquesta setmana, consta d'un circuit ciclista tancat amb possibilitat de dividir el recorregut en dos circuits, un circuit de ciclisme de muntanya, un espai auxiliar per a practicar exercicis complementaris i un edifici en el qual se situen dotacions com a zones de magatzematge, condícies i una cafeteria.\nL'alcaldessa de Castelló, Amparo Marco, ha recalcat l'augment de les dotacions esportives de la ciutat amb aquest Parc Ciclista del qual podran fer ús els clubs i aficionats al ciclisme, patinatge o triatlon. "La ciutat disposa d'aquesta nova instal·lació esportiva a l'aire lliure, una dotació que va ser una petició de la ciutadania, especialment pels clubs professionals i els afeccionats de la ciutat, i que ja és una realitat", ha manifestat Marco. "Des de l'Ajuntament de Castelló donem resposta a les demandes ciutadanes i aquest Parc Ciclista és un exemple d'això", ha apuntat.\nMarco ha visitat les instal·lacions, una vegada finalitzada l'obra, al costat dels regidors d'Urbanisme, José Luis López; Esports, Omar Braina; i Participació Ciutadana, Francesc Mezquita. El projecte, que va ser adjudicat per 490.583 euros més IVA, ha sigut finançat pels Pressupostos Participatius de l'Ajuntament.\nEl Parc Ciclista se situa entre el carrer Grècia i la carretera Ribesalbes, al costat de la Universitat CEU Cardenal Herrera, a la Ciutat del Transport. El regidor d'Esports, Omar Braina, ha destacat aquesta nova dotació que "permetrà gaudir de la pràctica del ciclisme i la pista de bicicleta de muntanya tant a nivell professional com afeccionat". La instal·lació, que serà gestionada pel Patronat Municipal d'Esports, permetrà la pràctica del ciclisme de manera segura per a totes les edats, especialment als xiquets i xiquetes que es vulguen iniciar en el ciclisme. "Aquesta Ciutat de la Bicicleta ofereix un espai segur per a l'aprenentatge i la pràctica de diferents modalitats de ciclisme", ha explicat.\nPer al regidor de Participació Ciutadana, Francesc Mezquita, l'execució d'aquest projecte és una mostra de "com els Pressupostos Participatius poden portar avant iniciatives que beneficien el conjunt de la ciutadania". "El govern municipal ha fet un exercici d'escolta i d'atenció a les necessitats que ens han plantejat les veïnes i els veïns de Castelló i, una vegada avalades les propostes, l'objectiu ara és complir amb els resultats de les votacions a curt termini", ha explicat l'edil en referència als pressupostos participatius. Quant al parc ciclista, Mesquita ha volgut agrair la implicació en el projecte que va tindre l'anterior regidor d'Educació i Esports, Enric Porcar, per a qui "aquesta actuació sempre va ser prioritària".


Els perills de dir-se Borbó (Sebastià Alzamora)\n3 min. 11/04/2012 00:00\nSembla, com deia el clàssic, que alguna cosa fa olor de pólvora al Regne d'Espanya. Com que el món està ple de mala gent, el personal no es cansa de fer mofa, befa i conyeta sobre la jove i reial persona d'en Froilán Marichalar i la seva fulminant experiència podològica, mentre fonts ben informades asseguren que, a la Corona, n'hi ha que es pregunten per què no han de ser els gendres del rei els que tinguin algun denou amb una escopeta, si fos possible de les de caçar óssos. I és que, quan semblava que el duc de Palma i els seus experiments financers havien fet oblidar Jaime de Marichalar i els seus pantalons de paramecis, vet aquí que aquest ressorgeix en tota la seva glòria, i a més ho fa en companyia de son fill i una escopeta de fira. Ja és ben cert que a ca magre tot són puces, deu pensar Don Joan Carles de Borbó i Borbó, que en la seva joventut, i al costat del seu germà Alfons, també va viure algun contratemps força significatiu durant unes pràctiques de tir. Les armes, com avisa la saviesa popular, les carrega el diable.\nL'incident de l'infant Froilà m'ha fet pensar en una història que se solia explicar fa anys, quan el servei militar encara era obligatori per a tots els súbdits espanyols de gènere masculí. Qui més qui menys s'empescava l'excusa que se li acudia per mirar de lliurar-se del que popularment es coneixia com la puta mili , i algunes d'aquestes temptatives d'escaqueig es van fer tan famoses que costa saber fins a quin punt són certes o formen part del repertori de les llegendes urbanes. És el cas de la història a què ens referim, en què un paio que havia estat reclamat com a recluta es presentava al quarter al·legant que no podia fer la mili perquè estava boig. Foll, dement, torrat, sonat com una campana, insistia. Però, com que els militars ja sabien el pa que s'hi donava, li van replicar que no n'hi havia prou que ell afirmés que patia una malaltia mental, sinó que havia d'acreditar-ho d'alguna manera. Davant d'això, el recluta obcecat va prendre l'arma a algun soldat que passava per allà i, sense que ningú tingués temps de reaccionar, es va fotre un tret al peu cridant " ¡Que estoy muy loco, hostias! " L'esgarrifosa performance li va valdre un certificat mèdic que, efectivament, l'acreditava com a boig irrecuperable, i d'aquesta manera el nostre protagonista es va escapolit dels seus deures amb la pàtria.\nRes més lluny de la nostra voluntat que suggerir que don Froilà es perjudiqués expressament el peu. Però com que encara ens enrecordem de l'interminable servei militar que en el seu dia va haver de patir el seu tiet Felip, no hem pogut evitar lligar una cosa amb l'altra. En tot cas, i vist l'elevat índex de sinistralitat d'aquesta família (ara ens ve al cap aquell altre Borbó que va perdre l'ídem mentre esquiava), els recomanem vivament que d'ara endavant s'instrueixin en disciplines menys perilloses, com pugui ser la petanca. És que, si no, el poble ras ens fem un tip de patir per la seva integritat física.


EMPRESA – PLUSDUR\nPLUSDUR és una empresa especialitzada en la producció d’eines en metall dur i acer a partir de barra. Compta amb gran experiència en el sector de l’eina, no en va és pionera a nivell europeu en el rectificat de punxons de metall dur i ha estat sempre reconeguda a més de per la seva qualitat, per la seva competitivitat en preus i el seu excel·lent servei al client.\nDes 2014 PLUSDUR pertany al GRUP TEMSA, el que li ha aportat una major capacitat financera i una xarxa comercial que li ha permès internacionalitzar la seva cartera de clients a nivells mai abans assolits. A més, la consecució del certificat ISO 9001: 2008 juntament amb noves adquisicions de maquinària han possibilitat ampliar la seva cartera de productes i millorat els seus temps de reacció. TEMSA i PLUSDUR aprofiten les sinergies generades per plegades, poder oferir als seus clients tot el ventall d’eines necessàries per cobrir les seves necessitats d’utillatge, tant en Metall Dur com en acer.\nPLUSDUR està focalitzat en donar un immillorable servei al client, amb uns temps de reacció i enviament molt ràpids. Per aconseguir-ho, PLUSDUR compta amb un estoc de barres de metall dur que li permet respondre a urgències amb un servei exprés de 48-72 hores per punxons de Metall Dur.\nEN 48 – 72 HORES.\nPUNXONS DE TALL FI\nStock propi de barres de metall dur.\nLliurament de peça acabada en 48-72 hores mitjançant servei exprés.\nPlusdur dóna servei al mercat aeronàutic, un sector en gran creixement.\nPlusdur realitza peces amb toleràncies molt ajustades, per a les llargues sèries productives d’aquest mercat.\nEn la producció de rodaments s’utilitzen punxons de metall dur perquè les peces tinguin el perfil requerit i que aquest romangui invariable de la sèrie productiva.\nPlusdur treballa per a aquest mercat que es caracteritza per requerir terminis de lliurament en temps mínims, i agilitat per donar resposta a modificacions.


Josep Termes, el mestre | Agustí Colomines i Companys | Articles | El Punt Avui\nJosep Termes, el mestre Josep Termes, el mestre Josep Termes, el mestre Josep Termes, el mestre + Josep Termes, el mestre E-mail\n19 setembre 2011 2.00 h\nJosep Termes, el mestre\nJosep Termes, el mestre Josep Termes, el mestre Josep Termes, el mestre Josep Termes, el mestre Josep Termes, el mestre E-mail\nTenia un pensament original en un context intel·lectual en què predominaven els doctrinaris. Va ser un raig de llum. Sense normes, sense mètode\nEn el llibre Manual de sensacions (Angle, 2004), vaig explicar que Just Cabot, que va ser director de la prestigiosa revista Mirador, va posar un pis al carrer Tantarantana de Barcelona no a una amiga, sinó als llibres. I tot seguit afegia: “El meu mestre i amic, l'historiador Josep Termes, ja fa anys que ha fet el mateix, però al barri d'en Grassot, a prop de casa seva. S'hi passa moltes hores i de la manera que en parla ja es veu que hi és feliç. Repassa una vegada i una altra els volums que folren totes les parets de la casa, dels quals en coneix la disposició sense necessitat de cap fitxa; en llegeix algun fragment o bé, quan cal, restaura personalment algun dels exemplars que ha comprat en una de les moltes llibreries de vell que visita amb assiduïtat franciscana. Si un matí quedes amb ell, al jardí de l'Ateneu o en un bar del centre de la ciutat, i arribes a la cita amb un llibre sota el braç, de seguida et demana si pot fullejar-lo. Aleshores, si és que el llibre li ha suscitat interès, treu de la cartera una envellida agenda i amb una lletra petitíssima hi anota l'autor, el títol i totes aquelles dades que més tard li permetran localitzar-ne un exemplar. Amb els anys i l'amistat, he pogut comprovar que la llista s'ha fet molt llarga, però també he constatat que n'ha comprat molts, atès que un cop adquirits ratlla la referència sense estripar-ne el paper. L'agenda de Termes deu contenir centenars de títols i aquells que el coneixem sabem que les prestatgeries del pis que ha parat als llibres són un niu d'amor.” Arran de la seva mort el proppassat dia 9 de setembre, Vilaweb TV [http://www.vilaweb.tv/?video=6027] va penjar un vídeo en què el mateix Termes ensenyava als espectadors aquest pis i anava explicant la disposició i el contingut dels 30.000 volums que ara són propietat, en part, de la Generalitat de Catalunya.\nJosep Termes tenia passió pels llibres i pels cartells, especialment de la Guerra Civil, i per tota mena d'andròmines de paper. Estimava els llibres. Estimava la història. Tinc guardades a casa hores i hores de conversa amb ell, incloent l'entrevista que va fer-li Pau Solà i que Vicent Olmos i un servidor vam incloure en el llibre col·lectiu Pensar la contemporaneïtat. Divuit converses sobre la història (Afers, 2005), en les quals queda més que provada aquesta estima pel paper imprès, pel testimoni, pel simbolisme que acompanya els cartells o els ventalls que va mostrar en l'entrevista que va fer-li fa anys Josep M. Espinàs i que el Canal 33 [http://www.tv3.cat/3alacarta/#/videos/2873630] va reemetre el mateix dia de la seva mort. I tanmateix, Termes no era un mer erudit. Al contrari, tenia al·lèrgia als historiadors, diguem-ne, academicistes, que entenen la recerca del passat com una professió. En un fragment d'aquestes converses inèdites és ben explícit en aquest sentit: “Jo m'he format en un món en què la història és un referent de la identitat pròpia. Per tant, sempre he cregut que els condicionaments socials i educatius influeixen molt en la manera com l'historiador aborda el passat. És per això que sempre he dubtat d'aquelles persones que fan història, per posar un exemple, del moviment obrer i resulta que ni pels seus orígens ni per la seva formació, ni tampoc per la seva manera de viure ni per l'ambient on han crescut, no han tingut mai cap relació amb el moviment obrer. No defenso la història militant de finals del segle XIX i principis del XX. No, no és això. Cal fer història amb una mínima simpatia. La història no és una ciència fisicomatemàtica, la història és una reconstrucció ideal del passat que gairebé sempre arrenca de les vivències pròpies, de les passions de cadascú. I quan es fa així, vull dir sense fer trampes, sense manipular les informacions, sense pretendre que la història quadri amb els nostres ideals, la història se'n beneficia. [...]. En fi, el que vull dir és que jo he estudiat allò que crec que és meu, allò que em representa.” Reivindicant la Catalunya popular simplement perquè era la que havia viscut al barri de Gràcia i a la Fatarella. Aquesta seva manera d'entendre el conflicte social, allunyada del tot del doctrinarisme ideològic marxista que predominava quan ell era jove, és el que va fer que refusés interpretar les diferències socials des d'una perspectiva merament economicista.\nEn Josep Termes tenia una oratòria captivadora. Tothom que l'hagi conegut ho sap. A mi va captivar-me a la facultat, per allà l'any 1979, però va ser al jardí romàntic de l'Ateneu Barcelonès on vam fer tertúlia de veritat. Em va ensenyar moltes coses. Sobre la història, evidentment. Però no tan sols. També em va fer veure que la coherència política no la dictaminen els altres, sinó tu mateix, quan ets honest amb el que dius i penses. Hi ha una història invisible, em va dir un dia, que és molt difícil d'explicar, i que comprèn la imatge del món que té un mateix i de la societat amb la qual comparteix imaginari, símbols i records. I aquest univers comú pot ser la nació. Ara bé, m'advertia, aquesta comunitat imaginada –tot i que ell no ho hauria formulat mai d'una manera tan pedant– es manifesta a través de l'experiència particular de cada grup social, que en condiciona el comportament i les actituds polítiques. Josep Termes tenia un pensament original en un context intel·lectual en què predominaven els doctrinaris. Va ser un raig de llum. Sense normes, sense mètode. Amb una intuïció immensa que va extreure d'aquell munt de llibres, pocs dels quals eren de teoria, que cuidava amb passió. Josep Termes va ser un mestre, el meu mestre, i el trobaré molt a faltar.\nEl Punt Avui. Girona 19-09-2011, Pàgina 12\nEl Punt Avui. Nacional 19-09-2011, Pàgina 16


Ekonomy Hotel Yeosu Allotjaments : Reservar ara\nEkonomy Hotel Yeosu Yeosu-si : Confirmació immediata i preus baixos per a Ekonomy Hotel Yeosu Yeosu-si amb Agoda. Per als viatgers què vulguin captar les imatges i els sons de Yeosu-si, Ekonomy Hotel Yeosu és l'el·lecció perfecta. El centre de la ciutat és només a i l'aeroport és només a minuts. Amb la seva bona\nPer als viatgers què vulguin captar les imatges i els sons de Yeosu-si, Ekonomy Hotel Yeosu és l'el·lecció perfecta. El centre de la ciutat és només a i l'aeroport és només a minuts. Amb la seva bona localització, l'hotel ofereix fàcil accès a les destinacions obligades de la ciutat.\nEl Ekonomy Hotel Yeosu, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, seguretat 24 hores, servei de neteja diari, magatzem d'equipatge, Zones públiques amb Wi-Fi.\nL'ambient de Ekonomy Hotel Yeosu es reflexa en cada habitació. mirall, tovalloles, connexió sense fils a internet (cortesia), habitacions per a no fumadors, aire condicionat són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Ekonomy Hotel Yeosu.\n3 Gonghwanam 3-gil, Halnyeo-dong, Yeosu-si, Corea del Sud, 59744\nYeosu Expo Guesthouse Més informació Popular\nYeosu Opera Ondol Motel Més informació Popular\nThe MVL Hotel Yeosu Més informació Popular\nBen posicionat a Halnyeo-dong, The MVL Hotel Yeosu és un lloc ideal d'inici d'excursions a Yeosu-si. Des d'aquí, els via...\nBeach Condo Resort Més informació Popular\nPer als viatgers què vulguin captar les imatges i els sons de Yeosu-si, Beach Condo Resort és l'el·lecció perfecta. Des ...\n24 Guesthouse Yeosu Més informació\nYeosu Casamer Guesthouse Més informació\nYeosu Expo Guesthouse Més informació\nHS Tourist Hotel Més informació\nBeach Condo Resort Més informació\nOdongjae Hanok Hotel Més informació\nHarmony Cruise Yeosu Expo Més informació\nThe MVL Hotel Yeosu Més informació\nThe Hotel Soo Més informació\nYeosu Namu Guesthouse Més informació\nYeosu Goong Motel Més informació\nGoodstay Opera Motel Més informació\nYeosu Opera Ondol Motel Més informació\nWindvill Hostel Més informació\nGoodstay Dubai Motel Més informació\nSobre Gyungdo Golf & Resort (Gyungdo Golf & Resort) Més informació\nElena Hotel Més informació\nBrintz Hotel Més informació\nGS Motel Yeosu Més informació\nSobre Guesthouse Hu&Go (Guesthouse Hu&Go) Més informació


Treballem per la Bisbal | Blog d'Agnès Ferré | Page 149\nDimecres 11 de novembre: pressupost, Comarca i Bisbal\nAquestes tres paraules: pressupost, Comarca i Bisbal, defineixen molt bé les principals tasques/reunions/feines d’avui dimecres.\nEl matí dedicat a anar perfilant el pressupost 2016 de l’Ajuntament. Hi ha partides de despesa i d’ingrés que són els que són, però a partir d’aquí sí que es defineixen les prioritats de l’equip de govern per aquest any que ve. El regidor Pere Saumoy és qui porta l’Hisenda local i ens va posar deures als regidors: que li enviéssim els projectes i manteniments, …. amb els imports corresponents per cada regidoria. Després cal casar tot això i fer-ho quadrar.\nÉs difícil quan el que volem és confeccionar un pressupost real i que contempli tota la despesa, ingrés i inversions previstes per l’any vinent.\nEsperem tenir-ho tancat en les properes setmanes.\nAgnès FerréAl govern (2015/19), Alcaldessa, Consell Comarcal del Baix Penedès, Treballem per la BisbalBisbal, CCBP, cultura\tNo Comments\nDimarts 10 de novembre: telefonia mòbil regularitzada!\nEl 23 de setembre comentava que començaven a regularitzar la telefonia mòbil municipal. Ha costat aclarir-ho però ho hem aconseguit! Hauria de ser senzill, hauríem de tenir tota la informació, hauríem de tenir tota la documentació, hauríem de tenir tots els terminals de mòbil però NO teníem la documentació, NO teníem la informació de quants mòbils pagàvem ni quines tarifes i NO teníem els terminals pagats.\nDesprés de parlar amb la companyia i muntar el trencaclosques, el passat mes d’octubre vam aclarir aquest tema.\nFins el 24 de maig de 2015 hi havia 17 línies de mòbils a nom de l’Ajuntament. Després de trucades i comprovacions resulta que els bisbalencs pagàvem:\nAgnès FerréAl govern (2015/19), Alcaldessa, Treballem per la BisbalBisbal, estalvi\tNo Comments\nDimarts 3 de novembre: arreglant danys de l’aiguat i reunió a la Diputació\nAvui el dia l’hem començat avaluant els desperfectes de les fortes pluges de dilluns. Per sort, no hem de lamentar grans destrosses.\nLa més forta és la que passa a Santa Cristina sempre que plou molt; sobretot a la part de baix de la urbanització que rep tota l’aigua que ve de la carretera.\nLa previsió és que en poques setmanes s’arregli aquesta part des del Departament de Carreteres. Ja tenim els permisos pertinents i en breu podrem informar als veïns dels terminis exactes. Es tracta d’evitar que quedin aïllats els veïns per les fortes pluges, de l’aigua provinent de la carretera nova que va a Valls.\nEn el moment en què es va fer el projecte, l’anterior equip de govern no va fer cap al·legació al respecte ni tampoc va fer cap reclamació quan les obres estaven quasi acabades i els veïns ja patien aquests aiguats.\nPer sort, una part del problema s’arreglarà.\nAgnès FerréAl govern (2015/19), Alcaldessa, Treballem per la BisbalBisbal, Diputació\t1 Comment\nDilluns 2 de novembre: preparant la Junta de Govern a les fosques!\nAra feia temps que la llum no marxava tantes hores. Realment en depenem molt!\nSense electricitat no podem treballar amb l’ordinador, ni fer fotocòpies, ni fer anar el microones, ni engegar la rentadora, …\nI amb les factures que paguem pel servei no veiem contraprestacions: ni millores, ni línies soterrades i projectes molt burocràtics i molt llargs.\nHan de canviar moltes coses i aquesta n’és una de molt important!\nAgnès FerréAl govern (2015/19), Alcaldessa, Treballem per la BisbalBisbal, JGL\tNo Comments\nDimecres 28 d’octubre: urbanisme i agricultura, cultura i català\nDimecres amb temes variats i interessants!\nEl matí al departament d’urbanisme de la Generalitat a Tarragona i a l’oficina comarcal d’agricultura al Vendrell.\nA La Bisbal tenim la sort de comptar amb grans professionals a l’Ajuntament que fan molt bé la seva feina i la d’avui no era fàcil: quan agafes expedients que no han iniciat ni l’actual equip de govern, ni l’actual secretari, ni l’actual tècnic, i es comprova que la tramitació no era la correcta i has de passar-te més de dues hores desxifrant papers i buscant solucions per fer la feina ben feta, és tot un mèrit!\nEl dia ha sigut profitós per aquest motiu ja que es tracta de dos expedients que, en condicions normals ja estarien fa mesos, en poques setmanes es tancaran positivament.\nAgnès FerréAl govern (2015/19), Alcaldessa, Consell Comarcal del Baix Penedès, Treballem per la BisbalBisbal, CCBP, cultura, urbanisme\t2 Comments\nCap de setmana de descans i dilluns de feina\nAquest cap de setmana hem marxat a la Costa Brava: passejar, parlar i descansar. De tant en tant va bé desconnectar un parell de dies per tornar amb les piles ben carregades!\nAvui dilluns l’he destinat a dos temes: revista i Consorci de Normalització Lingüística.\nAl mes de setembre va sortir la primera revista d’aquesta legislatura, la Torre de guaita. I ara ja estem preparant el segon número que es repartirà a finals de novembre.\nCada regidor/a prepara els seus temes i una empresa seriosa i especialitzada ens redacta i maqueta les notícies. Volem informar amb objectivitat, sense personalismes. Resumint: totalment diferent del diari que ens repartia l’anterior equip de govern!\nDivendres 23 d’octubre: reunió a l’Agència Catalana de l’Aigua\nLa reunió a l’Agència Catalana de l’Aigua (ACA) va ser dijous 22 d’octubre al matí però l’explico ara perquè primer ho havíem d’explicar a la resta de l’equip de govern.\nHi ha un tema pendent que ja tenim enfilat: la depuradora de l’Esplai.\nEntre el 2009 i el 2011 l’Ajuntament va construir una depuradora a la urbanització de l’Esplai. A l’Esplai hi ha el servei de clavegueram però no hi ha col·lector per les aigües residuals que les connecti a la depuradora comarcal, els habitatges tenien fosses sèptiques.\nEl Pla de Sanejament de l’ACA 2009/2014 contemplava que a l’Esplai s’havia de construir un col·lector (un tub) que connectés amb el de la Miralba i anés seguint avall. És una inversió elevada però definitiva.\nL’equip de govern d’ERC d’aquells anys va decidir pel seu compte fer una depuradora i, a més, la va començar sense permisos! els va demanar i obtenir més tard.\nCom que la depuradora no estava dins els plans de l’ACA, no la va recepcionar i, per tant, el manteniment de la depuradora el fa l’Ajuntament.\nAgnès FerréAl govern (2015/19), Alcaldessa, Treballem per la BisbalBisbal, depuradora, Esplai\tNo Comments\nDijous 22 d’octubre: ja es fan caure olives\nAvui ha començat la recollida de la oliva a la Cooperativa de la Bisbal. Com que visc al costat, a la tarda ja es començava a sentir la olor característica d’oli d’oliva, una olor forta però agradable.\nÉs la senyal que ja estem a la tardor! A partir d’avui la Plaça Catalunya estarà plena de tractors que van a descarregar a la tarda i veurem també nens i nenes amb els seus pares que van a veure com els tractors aboquen olives.\nLa veritat és que són unes imatges que hipnotitzen: veure com les olives cauen del tractor, com pugen, … Aquesta és la part final del dia: al matí vas a les oliveres, poses les borrasses i si fa vent toca posar-hi pedres a sobre perquè no volin. Després amb el rasclet i l'”aplauso” fas caure les olives a les borrasses. Quan acabes una olivera, aplegues les borrasses i es posen les olives i fulles en senalles i vas a parar una altra olivera. Ja posaré fotos!!\nAgnès FerréOpinió, Treballem per la BisbalBisbal\tNo Comments\n« Entrades anteriors 1 … 146 147 148 149 150 151 152 … 163 Entrades següents »


L’Hospital Virgen del Rocío organitza un programa de formació en VHC | ASSCAT\nL’Hospital Universitari Virgen del Rocío de Sevilla avança en hepatitis C, a través d’un programa formatiu.\n“El nostre objectiu és identificar a les poblacions amb major risc de tenir hepatitis C i fer un cribratge eficient, a més d’optimitzar el maneig d’aquests pacients fins a la seva curació simplificant el seu abordatge”, explica Manuel Romero, hepatòleg i un dels coordinadors del curs.\nA dia d’avui, segons les dades del Ministeri de Sanitat ja s’han tractat a gairebé 120.000 pacients d’hepatitis C, “però encara queden moltes persones per diagnosticar”, apunta Romero, que continua recordant que amb les opcions terapèutiques actuals, el 95% dels casos es cura, el que permet eliminar el virus des de vuit setmanes de tractament.\nLes últimes dades del Ministeri situen la prevalença de la infecció en un 0,22% de la població “i indiquen que hem de fer un cribratge en la població de 50 a 70 anys. A més, hauríem de dur a terme accions de diagnòstic i derivació directa en poblacions vulnerables que no tenen un accés òptim al sistema sanitari i que presenten un major risc de reinfecció”.\nAquest programa es desenvoluparà en diferents fases al llarg del 2019. “Anem a establir pautes sobre com promoure el diagnòstic de manera eficient per aconseguir l’eliminació de la malaltia, però també treballarem sobre altres aspectes del diagnòstic i abordatge del pacient”, explica Javier Ampuero, un altre dels coordinadors del programa.\n“A través d’aquest programa podrem conèixer i emprar tècniques i eines no invasives que ens permeten avaluar l’estat del fetge, millorar el procés de la presa de decisions en els pacients amb hepatitis C i maximitzar el paper de la farmàcia hospitalària en el maneig dels pacients”, remarca Ampuero. Una formació que els assistents han valorat “molt positivament i com una oportunitat per compartir experiències”.\nPer ambdós especialistes, encara queda “molta feina per endavant” i l’objectiu clar d’eliminar l’hepatitis C en la seva àrea d’influència. Per aquest motiu han impulsat aquest programa pioner en la regió. “Al nostre hospital hem tractat a un total de 2.235 pacients amb hepatitis C des de que a l’abril del 2015 apareguessin els nous antivirals, tot i que seguim planificant estratègies per identificar persones sense diagnosticar a Sevilla. El nostre objectiu és diagnosticar i curar als pacients des de l’excel·lència i pensant en el millor pel pacient”, conclouen.


L’equip de govern de Solsona aprova un pressupost de 10,5 milions d’euros per l’any que ve amb el vot contrari de l’oposició en bloc – Solsona FM\nL’equip de govern de Solsona aprova un pressupost de 10,5 milions d’euros per l’any que ve amb el vot contrari de l’oposició en bloc\n26/11/2021 26/11/2021 solsonafm\t0 Comments\nEl regidor d’Hisenda, Ramon Xandri, els defineix com uns pressupostos socials amb el manteniment dels ajuts i les inversions, alhora que es redueix l’endeutament fins a un 35%. L’aposta per l’habitatge fa que es destinin 100.000 euros per promoure la rehabilitació i lloguer de pisos buits, un import que, si convé, s’ampliarà. A causa del porta a porta, Medi Ambient és l’àrea que presenta un increment més important, del 53%, i s’endú un 14,4% del pressupost total. El capítol d’inversions suma 683.000 euros. La nova comissaria de la Policia Local s’emporta el tros més gros del pastís, 215.000 euros, seguida de l’adequació de l’entorn del tanatori, amb 125.000. Aquesta actuació preveu, entre d’altres, l’enjardinament, l’adequació d’un aparcament exterior, la instal·lació de reg i nou enllumenat.\nDes de Junts per Solsona consideren que l’equip de govern ha incomplert els quatre acords vinculats al pressupost als que es va arribar l’any passat. El seu portaveu, Marc Barbens, assegura que la gestió d’aquest pressupost ha estat la pitjor dels darrers anys:\nÒscar Garcia, portaveu d’Alternativa per Solsona-CUP, es mostra decebut pel poc diàleg que hi ha hagut amb l’equip de govern:\nGarcia lamenta que han rebut indiferència com a resposta a les seves propostes. Entre altres qüestions, Alternativa per Solsona considera insuficients els 100.000 euros destinats a habitatge i lamenta que pel 2022 no es reservi una partida destinada a la supressió de barreres arquitectòniques.\nPer últim, Mohammed el Mammoun, del PSC, també afirma que l’equip de govern no ha escoltat les seves propostes ni s’han complert els darrers acords:\nEntre d’altres, aposta per la creació d’un fons de suport i aval als joves que vulguin crear la seva empresa.\nEl regidor d’Hisenda, Ramon Xandri, ha rebatut una per una totes les observacions dels grups de l’oposició i ha lamentat que no hi donin suport:\nAl marge del pressupost, en la sessió d’ahir es va donar llum verda per unanimitat a canviar l’hora dels plens, que es mantindran l’últim dijous dels mesos senars però s’avançaran de les 9 del vespre a 2/4 de 8 per facilitar la conciliació i l’organització familiar.\n← A partir de la setmana que ve Solsona tindrà una deixalleria mòbil\nAntoni Chaparro guanya el desè concurs de fotografia El Solsonès →


El Consell aposta per l'eliminació de barreres arquitectòniques en els municipis\nEls municipis de Mallorca hauran de destinar el 20 per cent del Pla d'Inversions 2018-2019 del Consell a eliminar barreres arquitectòniques en edificis i equipaments d'ús públic i titularitat municipal per facilitar l'accés a les persones amb diversitat funcional. Així ho ha explicat aquest divendres el conseller insular de Desenvolupament Local, Joan Font, qui ha detallat que aquesta mesura suposa destinar 2,8 milions dels 14 milions d'euros del Pla per aconseguir una illa «accessible i inclusiva».\nFont ha presentat el segon estudi de determinació del grau d'accessibilitat de les instal·lacions públiques, en el qual s'han analitzat 322 equipaments dels deu municipis de Mallorca amb una població d'entre 10.000 i 20.000 habitants. L'objectiu de l'estudi, ha remarcat el conseller insular, és aconseguir una plena accessibilitat als edificis i equipaments públics de Mallorca i garantir la no discriminació de les persones amb diversitat funcional.\n«L'accessibilitat és sinònim de qualitat. És per això que la intenció última és corregir les deficiències que impedeixen que els més fràgils tenguin la possibilitat de gaudir dels béns i serveis que ofereix l'administració», ha dit. La competència en accessibilitat, ha explicat Font, recau sobre els municipis però «el Consell ha d'establir mecanismes per garantir el compliment de la llei».\nPer la seva banda, la consellera insular de Benestar i Drets Socials i presidenta de l'Institut Mallorquí d'Assumptes Socials (IMAS), Margalida Puigserver, ha indicat que l'IMAS gestionarà el mapa d'accessibilitat i «vigilarà que les accions que es duguin a terme s'adaptin a la normativa vigent». El projecte ha comptat amb dos arquitectes contractats a través de la convocatòria del SOIB 'Joves Qualificats 2017' que han treballat en els diferents municipis durant nou mesos.\nAixí mateix, el Consell ja ha iniciat la tercera fase del projecte que consisteix en estudiar els espais d'ús públic de titularitat municipal, com a parcs o places. En la primera fase, realitzada el 2016, s'estudiaren 552 instal·lacions de 37 municipis amb menys de 10.000 habitants.\nEnhorabona al Consell de Mallorca i a na Margalida Puigserver, consellera insular de Benestar i Drets Socials, i presidenta de l'Institut Mallorquí de Afers Socials (IMAS), per fer públic el vostre compromís i la vostra voluntat política a favor de l'accessibilitat per a tothom, a la nostra illa.


Els viticultors de Querol tornen a pressionar per entrar a la DO Penedès | Diari de Tarragona\nEls viticultors de Querol tornen a pressionar per entrar a la DO Penedès\nÉs una lluita que mantenen des de fa 34 anys i ara esperen poder-ho aconseguir ja que s’estan canviant els límits\n22/11/2021 07:22 | Actualizado a 22/11/2021 21:02\nEls pagesos de Querol que es dediquen a la vinya –pràcticament l’únic conreu que hi ha al municipi i que es troba a la zona de la vall de Valldossera– lluiten des de fa 34 anys per entrar a la DO Penedès. Les seves terres estan envoltades d’altres que sí en formen part. Se les han d’empescar com poden per vendre el seu producte. Mentrestant, les administracions s’han passat la pilota l’úna a l’altra sobre qui havia d’intervenir. Sembla ser que l’únic escull per integrar-se en aquesta denominació d’origen són els propis sindicats agraris representats al Consell Regulador. Esperen que amb una intervenció que faran els pagesos de Querol el proper mes els faci canviar d’opinió. En cas contrari, amenacen amb mobilitzacions.\nLa DO Penedès fou aprovada l’any 1932. El 1960 va ser regulada pel Ministerio de Agricultura, Pesca y Alimentación. Va ser durant aquest tràmit que es van delimitar les fronteres que havia de tenir. La majoria de municipis de l’Alt i el Baix Penedès s’hi van adherir. També Aiguamúrcia, a l’Alt Camp, però no pas el veí municipi de Querol. Segons explica Antoni Ferrer, un dels pagesos afectats, l’alcalde de l’època era un tractant de boscos i el secretari un agent de la propietat immobiliària (API) de Tarragona, «que no entenien el que era una DO. I van dir que no els interessava». El 1987 es va veure l’error comès i es va intentar entrar, llavors amb l’ajuda del nou Ajuntament. «Des de llavors, o no han contestat –des de la DO– o han dit que no», comenta Ferrer.\nEls afectats són una desena d’agricultors, que tenen un centenar d’hectàrees de vinya a la zona de Valldossera. Són tres els que viuen en aquest indret i només conreen raïm en aquest terme. Aquests pagesos formen part de l’Agrupació d’Agricultors del Pla de Manlleu, on hi ha viticultors d’aquest nucli i també de Joncosa de Montmell. Sumen 566,46 hectàrees de vinya, totes cultivades per sobre dels 500 metres –es denominen +500–. Això els permet fer un vi amb unes característiques especials i també de prestigi –reconegut per la pròpia DO–, com ara el vi Nou de +500. Però mentre Pla de Manlleu i Joncosa poden vendre raïm a la DO Penedès, Querol no.\nEl tema fins i tot va arribar al Parlament el 2016 en una proposta de resolució quan la DO Penedès redactava les subzones. Querol era quedat dins de la de serra d’Ancosa. La iniciativa recordava que els viticultors d’aquest municipi complien tots els requisits per formar-hi part, com ara metodologia de treball, varietats cultivades i la tipologia de raïm, la similitud de les condicions climàtiques, el sòl, els rendiments, etc. Ja el 2007, la cambra catalana havia aprovat una resolució en què s’instava a buscar un acord a la petició.\nEls pagesos recorden que els cellers que tenen més a prop per portar el raïm són els que estan al voltant de Vilafranca. «Si entrem a la DO Penedès serà més fàcil també trucar a la porta del Ministerio a Madrid per formar part de la DO Cava», diu Ferrer.\nEl passat dilluns, els afectats van tenir una entrevista amb el president de la DO Penedès. «Ens va dir que miraria de fer de mitjancer amb els sindicats agraris, perquè són els que s’oposen a la nostra entrada, principalment Unió de Pagesos», recorda Ferrer. El Consell Regulador està format per sis membres de la patronal i sis més dels sindicats agraris: Unió de Pagesos –el principal–, JARC i Associació de Viticultors dels Penedès.\nInicialment, els pagesos de Valldossera volien boicotejar la presentació, el passat dimarts, del Pla Estratègic 2021-2030. Però el president va demanar la reunió a canvi de no fer-ho. Un dels acords és que, abans del plenari del proper 14 de desembre, els viticultors de Valldossera podran exposar la seva proposta i els motius pels quals volen entrar a la DO. I llavors la votació es faria a la primera reunió que hagi el 2022. Els afectats tenen esperança que els sindicats canviïn d’opinió i votin a favor de la incorporació d’aquesta desena de cellers de Querol.\nMentrestant, tenen hora amb la presidenta de l’Incavi i també n’han demanat amb la consellera «per veure si des de l’Administració es pot pressionar els sindicats agraris».


Com ensenyar a patinar ROLAT i pèrdua de pes i calories - lensenyament de patinatge i lequip de patinatge\nEl patinatge sobre rodes pot ser molt entretingut, però útil. En primer lloc vostè necessita lequip per al patinatge. Roljanje és una manera de perdre pes, però daquesta manera a cremar calories. Aquí hi ha alguns consells per aprendre a patinar.\nEl patinatge sobre rodes pot ser molt entretingut, però útil. Aquí hi ha alguns consells per aprendre patinatge sobre rodes ... En primer lloc, és important comprar els rotllos que li convé. Obligar a rodar correctament. Comenceu a poc a poc, aixecar-se i seguir al llarg de la paret. Es donarà compte de la quantitat de paper més difícil que les sabates normals. Per començar és bo saber que pot mantenir, per tant, tracti de prendre algunes mesures la celebració de la paret. En els primers passos per arribar a conèixer bé la diferència entre el patinatge i la marxa. Assegureu-vos de prestar atenció a la forma dactivar els frens, perquè quan es va rodar els mateixos moviments que vostè camina al voltant constantment per activar els frens i probablement va caure. Amb paciència i poc a poc aprendre a patinar, perquè quan saprenen les habilitats bàsiques de rodament, es pot anar a aprendre i al seu torn. Quan sactiva haurà daprendre a controlar per complet la direcció del seu cos. Lleugera pendent i la veritable posició dels peus són fonamentals per realitzar aquesta maniobra.\n> Símptomes de langina\n> El dolor en la part baixa de labdomen\n> El vinagre de poma com a remei - vinagre de poma preparat\n> Calories Quina és la quantitat de calories en els productes primaris que consumeixen\n> Què és el bon xampú per a la caspa?\n> .. Nutrició per a un embaràs saludable\n> Com sobreviure a un nen\n> .. Com desferse del mal alè\n> Làcid fòlic en els aliments\n> . la crema de greixos\n> Com estar sa i malalt no\n> TARDA Resta dinèrcia del cos, debilitat i fatiga\n> Els aliments que se sent lestómac\n> .. Com deixar de mossegar les ungles\n> moc a la femta\n> Els efectes de lestrès\n> . Com tenir confiança\n> Les dones embarassades, reduir el mal desquena\n> nen imaginari\n> Cafeïna del te verd


Cornellà del Terri enceta, aquest dijous, els actes de Sant Antoni Abat\nCornellà del Terri obrirà, aquest dijous, els actes de la Festa de Sant Antoni Abat, considerat el patró dels animals de peu rodó i, per extensió, de tots els animals domèstics.\nLa participació es manté un any després a les concentracions per la llibertat de Cornellà del Terri\nCatorze mesos després, veïns i veïnes del Pla de l’Estany se segueixen concentrant cada dilluns al vespre a Cornellà del Terri per demanar la llibertat dels presos polítics i el retorn dels exiliats. Aquest dilluns van ser una quarantena de persones les que es van aplegar a la Plaça del Maig malgrat les baixes temperatures que es registraven a les 8 del vespre.\nCornellà del Terri encarrega un inventari de camins del municipi\nL’Ajuntament de Cornellà del Terri ha encarregat a una empresa externa especialitzada l’elaboració d’un inventari de camins públics del municipi. L’objectiu d’aquesta iniciativa és la identificació dels camins per diferenciar els vials públics dels privats.


Set concentrats per a dissabte horabaixa\nEls grups participants en el Festival Rock'n'Llengua de la plaça de toros presentaren ahir el Festival\nSandra Martínez | 16 abril 1999\nRepresentants dels set grups participants al Rock'n'llengua.\nHi eren tots. Jesús Moll, de Ja t'ho diré; Jordi Cardona, de Sopa de Cabra; Oriol Ferrer, de Gossos; Pemi Fortuny, de Lax'n'busto; Xavier Ramis, de Tot Sants; Pau Deron, d'Antònia Font i Pep Suasi de Fora des Sembrat. Tots ells participaran dissabte, a partir de les sis, en el festival Rock'n'llengua, a la plaça de Toros de Palma. És una iniciativa del Consell Insular de Mallorca amb la qual es pretén unir festa i reivindicació, fer una crida a la normalitat de la música en la nostra llengua.\nDe moment s'han venut ja 3.000 entrades. Un ritme bo que espera veure's incrementat de manera destacable aquests darrers dies. El preu anticipat és de 1.500 pessetes. El de taquilla serà de 2.000. Un preu ben ajustat si es té en compte l'oferta. Els grups locals tocaran durant mitja hora. La resta ho faran 45 minuts. De sis de l'horabaixa a una de la matinada. Sense parar.\n«En ser un concert amb aquestes característiques tothom ha preparat un recull, tothom farà un concert més concentrat, farem matx», digué Pemi Fortuny, de Lax'n'busto. Per a la majoria de participants en el Rock'n'llengua, que té intenció de continuïtat, aquesta serà la primera vegada que actuïn a Palma. Per uns, com ara els Antònia Font perquè tot just comencen; per la resta, senzillament perquè els municipis de la Part Forana sempre s'han mostrat més receptius envers la seva música que l'Ajuntament de Palma. «El CIM no vol confondre el concert amb un acte polític, però sí demostra una decisió política ara que el rock en català no passa per un bon moment a Mallorca. Sense anar més lluny, s'ha de recordar que per les festes de Sant Sebastià no hi actuà cap grup», apuntà el portaveu del Consell, Pere Muñoz.


El prestigiós pianista Cristopher Duigan visitarà Vidreres el proper dilluns 25 d’abril | Ajuntament\nInici / Noticies / El prestigiós pianista Cristopher Duigan visitarà Vidreres el proper dilluns 25 d’abril\nEl prestigiós pianista Cristopher Duigan visitarà Vidreres el proper dilluns 25 d’abril\nUna nova iniciativa de la regidoria de Cultura de l’Ajuntament de Vidreres ens acostarà música d’alt nivell al nostre municipi.\nEl compositor Christopher Duigan, acompanyat del saxofonista David Salleras, farà un concert el proper dilluns 25 d’abril a la seu de l’Escola Municipal de Música al Centre Cívic Francesc Llobet. Aquest será gratuït per a alumnes, familiars de les escoles municipals de Vidreres, Sils i Tossa.\nHORARI MASTERCLASS: de 17 a 18.45 h\nCONCERT DE PIANO I SAXO: de 19 a 19.45 h\nLa masterclass la farà el pianista CHRISTOPHER DUIGAN i els alumnes podran participar activament interpretant alguna peça o com a oients.\nEl concert de piano i saxo el faran el pianista CHRISTOPHER DUIGAN i el saxofonista DAVID SALLERAS\nPer primera vegada al nostre país podem trobar la música del compositor i pianista Christopher Duigan. Duigan és un dels pianistes més importants i reconeguts de Sud-Àfrica, un dels pocs pianistes Stenway Artist a Sud-Àfrica i amb una carrera simplement espectacular com a pianista clàssic. És solista regular de les millors orquestres del país, els seus recitals de piano sol son seguits per un públic multitudinari i ha treballat amb projectes de cambra amb músics de tot el món. La seva faceta compositora sempre ha estat molt reservada, amb una gran facilitat per la improvisació, Duigan ha anat creat petites composicions que amb els anys han anat guanyat consistència i personalitat.\nIndigo representa el seu primer treball discogràfic amb música creada exclusivament per ell durant diferents moments de la seva vida, música original composta per saxofon i piano. Presentat l’any 2015 en una gira per tot el país, es van exhaurir les més de 1000 còpies en 3 setmanes.\nMidnight Blue, enregistrat durant la presentació de INDIGO l’any 2015, ha sigut presentat fa poques setmanes a Sud-Àfrica amb la KZN philharmonic orchestra, amb dos concerts únics amb un èxit de públic i crítica. Els arranjaments per orquestra han sigut realitzats pel compositor català Oriol Gonzàlez.\nAl disc “Midnight Blue” destaca la suite Four Nocturnes, inspirada i composta a Barcelona el Febrer del 2015, en un impàs entre concerts, Duigan va passar una setmana a Barcelona, on la ciutat li va donar la inspiració per escriure una obra de gran intensitat dramàtica.\nEl duo Duigan-Salleras va neixer el 2012 amb la primera gira de David Salleras al país Africà. Salleras va ser invitat per la universitat de Durban i Cape-Town a oferir Masterclass i concerts i allà va conèixer Christopher Duigan. Des del primer assaig es van sorprendre de la magnífica connexió musical, i els concerts van ser una experiència tan positiva que han continuat treballant junts. Des del 2012 han realitzat més de 100 concerts, destacant els diferents concerts davant la KZN Philharmonic Orchestra, interpretant l’obra de Yoshimatsu, Duigan i Piazzolla. Duigan és Steinway Artist, i Salleras és Selmer and Vandoren Artist.\nPROGRAMA DE CONCERT (VIDRERES)\nEl programa per aquest concert serà una selecció d’obres de Chopin per piano sol i les obres del mateix Duigan per saxofon i piano.\nChristopher Duigan s’ha consacrat com un dels grans intèrprets d’aquest compositor, admirador de la seva música però també del personatge, Duigan està realitzant nombrossos concerts-exposicions per donar a conèixer l’obra, però sobretot, la figura d’aquest compositor tan important per l’evolució del piano.\nDurant el concert es combinaran les obres de Chopin amb una selecció de les obres dels 2 CDS de música per saxofon i piano de Duigan, INDIGO i MIDNIGHT BLUE.\nFrederic Chopin - Nocturne in E-flat op 9 no 2, Waltz in E-flat op 18\nChristopher Duigan - From Six Pint Sized Pieces:\nThe First Round, Drowning your Sorrows, Barstool Tango (saxo alto-piano)\nFrederic Chopin - Nocturnes in C-sharp minor op 27 no 1 Christopher Duigan - From Four KZN Landscapes: Umbumbulu (saxo alto-piano)\nFrederic Chopin - Ballade No 1\nChristopher Duigan - Nocturne No 2 (Saxo alto-Piano)\nFrederic Chopin Nocturne in F minor op 55 no 1\nChristopher Duigan - Indigo (saxo alto-piano)\nFrederic Chopin - Polonaise Op 53\nChristopher Duigan - Conversations (saxo soprano-piano)